ANEXA



Criteriile stabilite pentru aplicarea de cote adiţionale  la impozitele şi taxele locale in anul 2025



În vederea asigurării cheltuielilor publice și dezvoltării economice și sociale în cadrul Municipiului Drobeta Turnu Severin, raportat la criteriile prevăzute la art.489 alin.1 din Legea nr.227/2015 privind Codul fiscal, actualizata precum și la necesitatea asigurării veniturilor proprii ale bugetului local din impozite si taxe locale în anul 2025, se hotărăsc criterii economice constând în : relevanța surselor de venit in structura bugetului local, respectiv ponderea substantială a impozitului pe clădirile nerezidențiale și mijloacele de transport în cadrul veniturilor proprii ale bugetului local; tipul/destinatia nerezidențială a clădirii sau utilizarea clădirii/unui spațiu din aceasta în scop nerezidențial; costul menținerii infrastructurii pe raza Municipiului Drobeta Turnu Severin, în special în ceea ce privește infrastructura rutieră necesară circulației mijloacelor de transport, precum și necesitățile bugetare care sunt avute în vedere la stabilirea cotelor adiționale la impozitele și taxele locale pentru anul 2025, astfel:
Conform art.  5  alin.1 lit.a  din  Legea  nr. 273/2006 privind finantele publice locale, actualizata:
"(1) Veniturile bugetare locale se constituie din:
a) venituri proprii, formate din: impozite, taxe, contributii, alte varsaminte, alte venituri si cote defalcate din impozitul pe venit;”
Conform art.16 alin.1 si alin.2 din Legea nr. 273/2006 privind finantele publice locale, actualizata:
“(1) Unitatile administrativ-teritoriale au dreptul la resurse financiare suficiente, pe care autoritatile administratiei publice locale le pot utiliza in exercitarea atributiilor lor, pe baza si in limitele prevazute de lege.
(2) Autoritatile administratiei publice locale au competenta stabilirii nivelurilor impozitelor si taxelor locale, in conditiile legii.”
Conform prevederilor art.49 din  Legea nr.273/2006 privind finantele publice locale,
ordonatorul principal de credite trebuie să asigure în totalitate cheltuielile secţiunii de funcţionare a bugetului local.
Serviciile publice finanţate din bugetul consolidat al municipiului Drobeta Turnu Severin includ:
- iluminatul public:
- lucrări de extindere, modernizare şi întreţinere a reţelei publice de iluminat;
- consumul de energie electrică privind funcţionarea acesteia;
- străzile – lucrările de întreţinere, extindere şi modernizare;
- salubritate – salubritatea spaţiilor aparţinând domeniului public;
- spaţii verzi – întreţinerea şi amenajarea de spaţii verzi;
Rata crescută a inflației din ultimi ani afectează negativ bugetul Municipiului Drobeta Turnu Severin, în sensul creșterii tuturor cheltuielilor efectuate pentru realizarea atribuțiilor administrației locale.
Principalul obiectiv al administraţiei publice locale a Municipiului Drobeta Turnu Severin este asigurarea dezvoltării locale, în conformitate cu prevederile şi obligaţiile legale şi cu mandatul primit din partea cetăţenilor. În acest context, se remarcă necesitatea realizării unor obiective de
investiţii care să asigure dezvoltarea durabilă a Municipiului şi prestarea unor servicii de înaltă calitate pentru toţi membrii comuniţătii locale.
Realizarea acestor obiective de investiţii necesită importante resurse financiare, care nu pot fi acoperite de un nivel al veniturilor bugetului local similar cu cel al anilor precedenți.
Conform bugetului Municipiului Drobeta Turnu Severin pe anul 2024 rectificat și aprobat prin H.C.L. nr. 275 din 28.11.2024, cheltuielile bugetului local aferent secțiunii de dezvoltare se prezintă astfel:
	[bookmark: _Hlk144906532]Capitolul bugetar
	Suma alocată
în buget (lei)
	Obiective principale de investiții

	51 Autoritati publice si actiuni externe
	978.457
	reabilitare fațadă și reamenajări clădirilor aferente municipiului 

	61 Ordine publica si siguranta nationala
	467.777
	dotări Poliția Locală și pentru protecția civilă și  monitorizare video spații publice din municipiu

	65 Invatamant
	4.423.187
	reabilitări, construire creșă și corpuri noi la unitățile de învățământ din subordinea Municipiului , dotări unități de învățământ, studii și proiecte pentru buna desfășurare a activităților de învățământ

	66 Sanatate
	0
	

	67 Cultura, recreere si religie
	831.268
	reabilitări imobile cinematografe, spații culturale, dotări instituții de cultură din subordine, reabilitari, amenajari baze și terenuri sportive, parcuri și spații verzi, construcție stadion structură metalică

	68 Asigurari si asistenta sociala
	0
	

	70 Locuinte, servicii si dezvoltare publica
	9.576.707
	reabilitări clădiri, extinderi retea apa-canal, extindere si modernizare iluminat public, studii pt realizare parcari, eficientizare energetica blocuri, activități realizate în vederea sporirii calității vieții cetățenilor

	74 Protectia mediului
	2.292
	lucrari ecologizare, infiintare centre colectare deseuri, dotari salubrizare, studii poluare, activități pentru îmbunătățirea mediului înconjurător

	81 Combustibili si energie
	0
	retehnologizare sistem termoficare, studii si proiecte eficientizare retea termoficare, în vederea creșterii confortului termic al abonaților la rețeaua publică de termoficare (populație, instituții publice și alți beneficiari)

	84 Transporturi
	6.617.905
	reabilitare si executie linii autobuze electrice noi, lucrari statii autobuze electrice, reabilitari, amenajari, modernizari si extinderi strazi, cheltuieli efectuate în vederea realizării direcțiilor de acțiune stabilite prin Planul de mobilitate urbană durabilă (PMUD)

	TOTAL
	22.897.593
	




Investițiile cuprinse în bugetul pe anul 2024 sunt în curs de realizare în diferite etape (studii, proiectare, realizare propriu-zisă), majoritatea acestora desfășurându-se pe parcursul mai multor ani, dar sunt și investiții care urmează a fi demarate și derulate în anii următori, conform necesităților de dezvoltare a Municipiului Drobeta Turnu Severin hotărâte de Consiliul Local.

O responsabilitate majoră a autorităților administrației publice locale este aceea de asigurare a continuității serviciilor de utilități publice, de salubrizare, iluminat stradal, reparații infrastructură și imobile, transport în comun, încălzire în sistem centralizat, cultură etc.

Ponderile cele mai mari în cadrul cheltuielilor operaționale le au cheltuielile cu serviciile publice, cheltuielile cu unitățile de învățământ, serviciul datoriei publice locale, funcţionarea instituţiilor publice şi asistenţa socială.

Menționăm faptul că în această perioadă Municipiul Drobeta Turnu Severin a efectuat plăți consistente  într-un ritm accelerat pentru asigurarea funcționării sistemului centralizat de termoficare, afectând negativ în acest sens atât continuitatea celorlalte servicii de utilități publice (salubritate, iluminat stradal, reparații infrastructură și imobile, transport în comun, cultură etc), cât și a altor proiecte majore pentru oraș aflate în execuție și implementare.

Totodată au fost alocate resurse substanțiale pentru finanțarea cheltuielilor materiale în condițiile creșterii generalizate a prețurilor, îndeosebi a celor cu energia și combustibilii, la toate unitățile publice aflate în subordinea Municipiului Drobeta Turnu Severin . Menționăm faptul că avem în subordine un număr de  31 ordonatori de credite (1 serviciu public, 1 unitate de ordine publică, 26 unități de învățământ, 1 unități de cultură-sport, 1 unitate de asistență socială) și asigurăm cheltuielile de funcționare ale acestora, fiind alocate resurse financiare importante pentru salarii, utilități, bunuri, servicii și investiții.

În prezent se afla în implementare un număr de 14 proiecte cu finanțare externă nerambursabilă pentru care trebuie să se asigure cofinanțarea bugetului local , respectiv cota de 2% -in sima de 4.272.110 lei precum și plata cheltuielilor neeligibile. In suma de 15.603.000 lei.

Legiuitorul permite autorităților locale să majoreze cotele de impozitare pe baza unor criterii precum: cele economice, sociale, geografice, precum și în funcție de necesitățile bugetare locale, fixand în același timp, și o limită maximă la care pot apela autoritățile locale, cotele adiţionale neputand fi mai mari de 50% faţă de nivelurile maxime stabilite în titlul IX din Codul fiscal.

